Miss Universe 2005

Ang **Miss Universe 2005** ay ang ika-54 na edisyon ng Miss Universe pageant, na ginanap sa Impact Arena, Bangkok, Taylandiya noong 31 Mayo 2005.

Pagkatapos ng kompetisyon, kinoronahan ni Jennifer Hawkins ng Australya si Natalie Glebova ng Kanada bilang Miss Universe 2005. Ito ang ikalawang tagumpay ng Kanada sa kasaysayan ng kompetisyon. Nagtapos bilang first runner-up si Cynthia Olavarría ng Porto Riko, samantalang nagtapos bilang second runner-up si Renata Soñé ng Republikang Dominikano.

Mga kandidata mula sa walumpu't-isang bansa at teritoryo ang lumahok sa kompetisyong ito. Pinangunahan nina Billy Bush at Nancy O'Dell ang kompetisyon.

## Kasaysayan 
### Lokasyon at petsa ng kompetisyon 
Isinapubliko ng Taylandiya ang pag-bid nito para ganapin sa bansa ang patimpalak noong 10 Hulyo 2004, habang binibisita ni Miss Universe 2004 Jennifer Hawkins ang nasabing bansa. Kinokonsidera rin upang pagdausan ng kompetisyon ang mga bansang Gresya, Tsile, at Tsina noong mga panahong iyon. Isang buwan ang makalipas nang inanunsyo na napili ang Bangkok bilang *host city* ng Miss Universe sa halagang USD $6.5 milyon na siyang pinondohan ng pamahalaan ng Taylandiya. Mabagal ang pamahalaan ng Taylandiya sa pagbigay ng mga ipinangakong pondo na siyang nagpigil sa mga inaasahang mga isponsor. Ito ang nag-udyok kay Punong Ministro Thaksin Shinawatra na personal na tumulong upang hindi maudlot ang mga plano.

Noong Pebrero 2005, matapos kumpirmahin ng pamahalaan ng Taylandiya na planong nilang pondohan ang *pageant*, pinabulaanan ng kanilang *Deputy Prime Minister* ang mga pahayag na magaganap ang *pageant* sa Khao Lak, isang lungsod na nawasak sa tsunami sa Karagatang Indiyano noong 2004, ngunit kinumpirma niya na ilang mga aktibidades bagong ang *final competition* ay gaganapin sa Timog Taylandiya.

### Pagpili ng mga kalahok 
Ang mga kalahok mula sa walumpu't-isang bansa at teritoryo ay napili upang lumahok sa kompetisyon. Anim na kandidata ang napili matapos ang pag-urong ng orihinal na kalahok.

#### Mga pagpalit 
Iniluklok si Miss Hanoi-Vietnam 2005 Phạm Thu Hằng bilang kinatawan ng kanyang bansa sa edisyong ito matapos na piliin ni Miss Vietnam Photogenic 2004 Bùi Thị Diễm na ipagpatuloy ang kanyang pag-aaral. Dapat sanang lalahok si Miss České Republiky 2004 Jana Doleželová sa edisyong ito, ngunit siya ay napalitan ni Kateřina Smejkalová matapos matanggalan ng lisensya upang magpadala ng kandidata sa Miss Universe ang Miss České Republiky. Iniluklok si Magdalene Walcott bilang kinatawan ng Trinidad and Tobago matapos mapatalsik sa kanyang titulo si Miss Trinidad and Tobago 2005 Cheryl Ankrah dahil kanyang timbang.

#### Mga unang sali, pagbalik, at mga pag-urong 
Unang sumali sa edisyong ito ang bansang Letonya, at bumalik ang mga bansang Albanya, Indonesya, Kapuluang Birhen ng Estados Unidos, Mawrisyo, Namibya, Reyno Unido, Sambia, at Sri Lanka. Huling sumali ang Indonesya at Sri Lanka noong 1996, noong 1999 ang Sambia, noong 2000 ang Reyno Unido bilang ang Gran Britanya, noong 2002 ang Kapuluang Birhen ng Estados Unidos, at noong 2003 ang Albanya, Mawrisyo, at Namibya.

Hindi sumali ang mga bansang Austrya, Botswana, Estonya, Gana, Kapuluang Kayman, San Vicente at ang Granadinas, Suwesya, at Taywan sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok. Dapat sanang lalahok si Marina Rodrigues ng Portugal, ngunit bumitiw dahil sa mga personal na dahilan.

## Mga resulta 
thumb|250x250px|Mga bansa at teritoryong sumali sa Miss Universe 2005 at ang kanilang mga pagkakalagay.

### Mga pagkakalagay 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 2003, labinlimang *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *evening gown competition* ang labinlimang mga *semi-finalist,* at kalaunan ay pinili ang sampung mga *semi-finalist*. Lumahok sa *swimsuit competition* ang sampung mga *semi-finalist* at kalaunan ay pinili ang limang pinalista. Limang pinalista ang sumabak sa paunang *question-and-answer round* at *final question*.

### Komite sa pagpili 
#### Final telecast 
* Heidi Albertsen – Modelong Danesa
* Kevin S. Bright – *Executive producer* ng Friends

## Mga tala 

## Mga sanggunian 

## Panlabas na kawing 
* Opisyal na website